
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 77 

”” 11 Φεβρουάριου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιριακού συ¬ 
γκροτήματος του Δημοτικού ελαιοτριβείου που 
βρίσκεται στον οικισμό Αγιάσου της νήσου Λέ¬ 
σβου, φερόμενο ως ιδιοκτησία του Δήμου αυτού 
και καθορισμός ειδικών όρων και περιορισμών δό¬ 
μησης αυτού. 1 

Τροποποίηση της 197/30.5.97 απόφασης Γ. Γρ. Περι¬ 
φέρειας Κ. Μακεδονίας που αφορά Χωροθέτηση 
και οικιστική καταλληλότητα της έκτασης ιδιοκτη¬ 
σίας Συλλόγου ιδιοκτητών «Διονυσιάτικα» στη θέ¬ 
ση «Σίδερο» της Κοινότητας Μεταμόρφωσης του 

Ν. Χαλκιδικής. 2 

Τροποποίηση ορίων, όρων και περιορισμών δόμησης 
στον οικισμό Λακήθρας Κοιν. Λακηθρας Ν. Κεφαλ¬ 
ληνίας. 3 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΔΠΑ/8359/98 (1 ) 

Χαρακτηρισμός ως διατηρητέου του κτιριακού συγκρο¬ 
τήματος του Δημοτικού ελαιοτριβείου που βρίσκεται 
στον οικισμό Αγιάσου της νήσου Λέσβου, φερόμενο 
ως ιδιοκτησία του Δήμου αυτού και καθορισμός ειδι¬ 
κών όρων και περιορισμών δόμησης αυτού. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», που προστέθηκε στο Νόμο αυτό με το 


άρθρο 27 του Ν. 2081,92, όπως αντικαταστάθηκε με την 
παρ. 2ατου αρθρ. 1 του Ν. 2469/97. 

3. Το υπ’ αριθμ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθμ. 259,86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 

1, ε και παρ. 2, Ε, 8) αυτού. 

5. Την υπ’ αριθμ. 8555/27.11.90 κοινή απόφαση των Υ¬ 
πουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ 741/Β/29.11.90). 

6. Τον φάκελλο που διαβιβάσθηκε από την Δ/νση Πολε- 
οδομικού Σχεδιασμού, Τμήμα Παραδοσιακών Οικισμών 
του ΥΠΕΧΩΔΕ με το αριθ. πρωτ. οικ. 46293/5436/5.6.1989 
έγγραφο (αρ.πρωτ. 4437/22.6.1989 Υπ. Αιγαίου) στο Τμή¬ 
μα Πολιτιστικής Ανάπτυξης της Δ/νσης Περιφερειακής Α¬ 
νάπτυξης του Υπουργείου Αιγαίου. 

7. Τον φάκελλο του θέματος που υπέβαλε στο Υπουρ¬ 
γείο Αιγαίου με την αριθ. πρωτ. 2630/13.3.1998 Υπ. Αιγαί¬ 
ου αίτησή του ο Δήμος Αγιάσου και τα συμπληρωματικά 
στοιχεία που υπέβαλε με την αριθ. πρωτ. 7195/24.7.1998 
Υπ. Αιγαίου αίτησή του ο μελετητής μηχανικός του θέμα¬ 
τος. 

8. Την από 4.8.1998 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στον Δήμο Αγιάσου με το αρ. πρωτ. ΔΠΑ/7195/4.8.1998 
έγγραφό μας. 

9. Την με αρ. πρωτ. 8359/28.8.1998 Υπ. Αιγαίου απάντη¬ 
ση του Δήμου Αγιάσου ότι συμφωνεί με τον χαρακτηρι¬ 
σμό ως διατηρητέου του κτιριακού συγκροτήματος του 
Δημοτικού Ελαιοτριβείου. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτιριακό συγκρό¬ 
τημα του Δημοτικού Ελαιοτριβείου Αγιάσου, που βρίσκε¬ 
ται επί της δημοτικής οδού, στη θέση «Καμπούδι» στον οι¬ 
κισμό Αγιάσου της νήσου Λέσβου, φερόμενο ως ιδιοκτη¬ 
σία του Δήμου, όπως φαίνεται σημειωμένο στο σχετικό 
Τοπογραφικό διάγραμμα σε κλίμακα 1:200 που θεωρήθη- 

κε από την Προϊστάμενη του Τμήματος Πολιτιστικής Ανά¬ 
πτυξης του Υπουργείου Αιγαίου με την υπ’ αριθμ. 
8359/98/1999 πράξη της και που συνοπτικό του αντίγρα¬ 
φο δημοσιεύεται με την παρούσα απόφαση, γιατί πρόκει¬ 
ται για συγκρότημα κτιρίων που διαθέτει πολύ αξιόλογα 
χαρακτηριστικά παραδοσιακά αρχιτεκτονικά και μορφο- 
λογικά στοιχεία που θα πρέπει να διατηρηθούν γιατί απο¬ 
τελούν τυπικά δείγματα τόσο της βιομηχανικής αρχιτε¬ 
κτονικής όσο και της παραδοσιακής αρχιτεκτονικής της 
περιοχής. 

2. Ως διατηρητέα χαρακτηρίζονται όσα από τα αρχικά 
κτίρια και κτίσματα -που συνθέτουν το συγκρότημα- ση¬ 
μειώνονται με τις ενδείξεις Κ, ΚΙ, Κ2, Κ3, Κ9, ΚΙ0, Κ11 στο 
Τοπογραφικό διάγραμμα που δημοσιεύεται με την από¬ 
φαση αυτή, όχι όμως οι μεταγενέστερες προσθήκες (Κ4 
όροφος) που αλλοιώνουν την μορφή του, καθώς και τα 
προσκτίσματα (Κ5, Κ6, Κ7). 

3. Στο χαρακτηριζόμενο ως διατηρητέο κτιριακό συ¬ 
γκρότημα απαγορεύεται κάθε αφαίρεση, αλλοίωση ή κα¬ 
ταστροφή των επί μέρους αρχιτεκτονικών ή διακοσμητι- 
κών στοιχείων που επιβάλλεται η καθαίρεση της προσθή¬ 
κης «Κ4 όροφος» στο νοτιοδυτικό τμήμα αυτού. Στα 
βοηθητικά κτίσματα ΚΙ, Κ2, Κ3, Κ9, ΚΙ0, Κ11 του κτιρια- 
κού συγκροτήματος επιτρέπονται οι αναγκαίες επεμβά¬ 
σεις (για λειτουργικούς λόγους) προκειμένου αξιοποιη- 
θού ν και χρησιμοποιηθούν για πολιτιστικούς και τουριστι¬ 
κούς σκοπούς. Για το σκοπό αυτό απαιτείται λεπτομερής 
αρχιτεκτονική και φωτογραφική αποτύπωσή των και πρό¬ 
ταση επέμβασης. Η σχετική μελέτη (επέμβαση) εγκρίνε- 
ται από την ΕΠΑΕ. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού (απο¬ 
κλεισμένης της χρήσης εμφανών στοιχείων από όθίοπ 
στις εξωτερικές επιφάνειες), η εσωτερική διαρρύθμιση 
καθώς και επεμβάσεις για λόγους λειτουργικούς του χα¬ 
ρακτηρισμένου ως διατηρητέου κτιριακού συγκροτήμα¬ 
τος εφ’ όσον δεν αλλοιώνεται ο αρχιτεκτονικός χαρακτή¬ 
ρας του. 

5. Επιτρέπεται η αλλαγή χρήσης των βοηθητικών κτι¬ 
ρίων ΚΙ του συγκροτήματος προκειμένου να χρησιμοποι¬ 
ηθούν ως ξενώνας. 

6. Κατά την αποκατάσταση τόσο των βοηθητικών κτι¬ 
ρίων όσο και του κυρίως κτιρίου του παλαιού ελαιοτριβεί¬ 
ου του κτιριακού αυτού συγκροτήματος, οι όψεις των κτι¬ 


ρίων επιβάλλεται να μείνουν ανεπίχριστες με εμφανή την 
λιθοδομία και την τουβλοδομία τους, η δε επικάλυψή των 
να είναι κεραμοσκεπής αποκλεισμένων βατών δωμάτων. 
Τα κουφώματα θα είναι ξύλινα ή σιδηρά (αναλόγως) σύμ¬ 
φωνα με τα υφιστάμενα και κατά τα παραδοσιακά πρότυ¬ 
πα αποκλεισμένων των εξ αλουμινίου. Ο χρωματισμός 
των κουφωμάτων εγκρίνεται από την ΕΠΑΕ. 

7. Η σχετική αρχιτεκτονική μελέτη που θα πληρεί τους 
παραπάνω όρους και περιορισμούς δόμησης εγκρίνεται 
από την ΕΠΑΕ η οποία ελέγχει την εφαρμογή αυτών πριν 
από την έκδοσή της κατά το Ν όμο οριζομένης σχετικής οι¬ 
κοδομικής αδείας. 

8. Αιτήσεις για ανέγερση νέων κτιρίων στους ακάλυ¬ 
πτους χώρους ή προσθήκες στο χαρακτηριζόμενο ως 
διατηρητέο κτιριακό συγκρότημα αποστέλλονται σε κάθε 
περίπτωση από την Πολεοδομική Υπηρεσία στο αρμόδιο 
Τμήμα Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου μαζί με γνωμο¬ 
δότηση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) για ειδικές ρυθμίσεις σύμφωνα με τις 
διατάξεις της παρ. 2, του άρθρου 4 του Ν. 1577/85 περί 
«ΓΟΚ» εφ’ όσον δεν παραβλάπτεται το χαρακτηριζόμενο 
ως διατηρητέο κτιριακό συγκρότημα και ο χώρος που το 
περιβάλλει. 

9. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτιριακό συγκρότημα. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληρο¬ 
φορούν για την χρήση των κτιρίων του συγκροτήματος. 

10. Για οποιαδήποτε επέμβαση στο εξωτερικό και εσω¬ 
τερικό του χαρακτηριζομένου ως διατηρητέου κτιριακού 
συγκροτήματος στον περιβάλλοντα χώρο του καθώς και 
για την τοποθέτηση επιγραφών απαιτείται η έγκριση της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) και η έκδοση της κατά τον Νόμο απαιτουμένης οι¬ 
κοδομικής αδείας. 

11. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 21 Ιανουάριου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. οικ. 17 (2) 

Τροποποίηση της 197/30.5.97 απόφασης Γ. Γρ. Περιφέ¬ 
ρειας Κ. Μακεδονίας που αφορά Χωροθέτηση καί οικι¬ 
στική καταλληλότητα της έκτασης ιδιοκτησίας Συλλό¬ 
γου ιδιοκτητών «Διονυσιάτικα» στη θέση «Σίδερο» της 
Κοινότητας Μεταμόρφωσης του Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των παρ. 1, 2, 3 του άρθρου 29 του Ν. 
1947/91 «Απλούστευση φορολογικών διαδικασιών και άλ¬ 
λες ρυθμίσεις» (Α' 70) όπως η παρ. 1 συμπληρώθηκε με 
την παρ. 7 του άρθρου 6 και την παρ. 9 του άρθρου 8 του 
Ν. 2052/1992 (Α'940). 

2. Τις διατάξεις του άρθρου 1 της 71076/7351/24.6.1991 
απόφασης του Υπ. Περιβάλλοντος, Χωροταξίας και Δημ. 
Έργων «Απαιτούμενα δικαιολογητικά για την έκδοση της 
απόφασης Οικιστικής καταλληλότητας και για την έγκρι¬ 
ση της Π. Μ. του άρθρου 29του Ν. 1947/1991 και σχετικές 
ρυθμίσεις (Β' 492). 

3. Τις διατάξεις του Π.Δ. 373/95 «Συγχώνευση των Υπ. 
Προεδρίας της Κυβέρνησης και Εσωτερικών, Δημόσιας 
Διοίκησης και Αποκέντρωσης και καθορισμός των αρμο¬ 
διοτήτων τους» (Α' 201). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/1992 (Α' 154). 

5. Τις διατάξεις της παρ. β του άρθρου 1 του Π.Δ/τος 
130/17.5.96 «Μεταβίβαση αρμοδιοτήτων στο Γεν. Γραμ¬ 
ματέα της Περιφέρειας Κ. Μακεδονίας» (Α'94). 

6. Τις διατάξεις του Ν. 2508/97 (ΦΕΚ124Α) «Βιώσιμη οικ. 
ανάπτυξη των πόλεων και οικισμών της χώρας και άλλες 
διατάξεις». 

7. Την 197/30.5.97 απόφ. του Γ.Γρ. Περιφέρειας Κ. Μα¬ 
κεδονίας και τα σχετικά που αναφέρονται σ’ αυτήν. 

8. Την από 18.11.98 αίτηση του Προέδρου του Δ.Σ. του 
Συλλόγου «Διονυσιάτικα» για την τροποποίηση της 
197/30.5.97 απόφ. Γ.Γρ. Περιφέρειας Κ.Μ. 

9. Το υπ’ αριθμ. 14/5381/8.12.98 έγγραφο της Δ/νσης 
Τεχνικών Υπηρεσιών Ν. Χαλκιδικής. 


10. Την από 14.12.98 εισήγηση προς το Περιφερειακό 
Συμβούλιο ΠΕ.ΧΩ. Κ. Μακεδονίας. 

11. Την από 15.12.98 Γνωμοδότηση του Περιφερειακού 
Συμβουλίου ΠΕ.ΧΩ.Κ.Μ. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Την τροποποίηση της 197/30.5.97 απόφασης Γεν. Γ ρ. 
Περιφέρειας Κ. Μακεδονίας όσον αφορά τις παραγρά¬ 
φους Α, Β1 και Β5 της ανωτέρω απόφασης, που διαμορ¬ 
φώνονται πλέον ως εξής: 

Α. «Εγκρίνεται η χωροθέτηση και η οικιστική καταλλη¬ 
λότητα ενιαίας έκτασης 120,09 σιρ. ιδιοκτησίας Συλλό¬ 
γου ιδιοκτητών «Διονυσιάτικα» που βρίσκεται στη θέση 
«Σίδερο» κοινότητας Μεταμόρφωσης Ν. Χαλκιδικής, ό¬ 
πως φαίνεται με στοιχεία Α, Β, Γ, Γ, Δ', Ν, Σ, Τ, Υ, Φ, X, Ψ, 
Ο, Π, Ρ, Α στο σχετικό πρωτότυπο Δ/μα σε κλ. 1:1000 που 
θεωρήθηκε από τον Δ/ντή της ΔΙ.ΠΕ.ΧΩ.Κ.Μ. και που α¬ 
ντίτυπό του σε σμίκρυνση δημοσιεύεται με την παρούσα 
απόφαση (με την προϋπόθεση να εξαιρεθεί της δόμησης 
το τμήμα που σημειώνεται με κόκκινο χρώμα στο τοπο- 
γραφικό δ/μα και να γίνουν σ’ αυτό έργα προστασίας, 
δηλ. φυτοκάλυψη κ.λπ.) για την εξυπηρέτηση α) αμιγούς 
κατοικίας, όπως προσδιορίζεται από το άρθρο 2 του από 
23.2.87 Π.Δ/τος (Δ' 166) και β) γενικής κατοικίας σε ποσο¬ 
στό μέχρι 10% της συνολικής έκτασης, όπως προσδιορί¬ 
ζεται από το άρθρο 3 του παραπάνω Π.Δ/τος». 

Β1. «Το ποσοστό της έκτασης το οποίο διατίθεται για χώ¬ 
ρους κοινωφελείς - κοινόχρηστους καθορίζεται σε 50%. 

Β5. «Ένταξη της περιοχής γύρω από την υφιστάμενη α- 
βαθή μισγάγγεια στους κοινόχρηστους χώρους πρασί¬ 
νου του οικισμού, με κατάλληλη διαμόρφωση - φύτευση». 

Κατά τα λοιπά ισχύουν τα αναφερόμενα στην 
197/30.5.97 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Ιανουάριου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

Αρίθ. 2665 (3) 

Τροποποίηση ορίων, όρων και περιορισμών δόμησης 
στον οικισμό Λακήθρας Κοιν. Λακήθρας Ν. Κεφαλλη¬ 
νίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181 
Δ/3.5.85) «περί τρόπου καθορισμού ορίων οικισμών της 
χώρας μέχρι 2.000 κατοίκους, κατηγορίες αυτών και κα¬ 
θορισμός όρων και περιορισμών δόμησής τους» καθώς 
και τα τροποποιητικά αυτού Διατάγματα. 

2. Την αριθ. 920/86 απόφασή μας για την κατηγοριοποί- 
ησητων οικισμών του Ν. Κεφαλληνίας. 

3. Την αριθ. 3358/1.10.96 απόφασή μας, με την οποία 
καθορίστηκαν τα όρια, οι όροι και περιορισμοί δόμησης 
στον οικισμό Λακήθρας κοιν. Λακήθρας, όπως τροποποι¬ 
ήθηκε με τις αριθ. 1673/22.5.89 και Ν. 2193/95/31.7.96 α¬ 
ποφάσεις μας. 

4. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

5. Την αριθ. 16/93 απόφαση Κ.Σ. Λακήθρας. 

6. Το αριθ. 3761/2.10.95 έγγραφο Δ/νσης Δασών. 

7. Το αριθ. 2784/22.8.94 έγγραφο Δ/νσης Γεωργίας. 

8. Το αριθ. Φ333/Β2-11/3161/5.6.95 έγγραφο ΣΤ Εφο¬ 
ρείας Προιστ. & Κλασσ. Αρχαιοτήτων. 

9. Τις αριθ. 7/θέμα 3ο/26.10.95 και 10/θέμα 40/4.7.96 
Γνωμοδοτήσεις του Συμβουλίου Χωροταξίας, Οικισμού 
και Περιβάλλοντος του Ν. Κεφαλληνίας. 

10. Τον επιτόπιο έλεγχο της υπηρεσίας μας, αποφασί¬ 
ζουμε: 

I) Τροποποιούμε με επέκταση τα όρια του οικισμού Λα¬ 
κήθρας κοιν. Λακήθρας Ν. Κεφαλληνίας με στοιχεία (64 - 
61α-61β-61γ-61δ- 10Α-64), όπως αυτά φαίνονται στο 


συνοδευτικό της παρούσας σχεδιάγραμμα σε κλίμακα 
1:5.000 και την επεξηγηματική έκθεση, που αποτελούν α¬ 
ναπόσπαστα μέρη της παρούσας αυτής και συντάχθηκαν 
βάσει στοιχείων καρτών και επιτόπιου ελέγχου. 

II) Καθορίζουμε τους ακόλουθους γενικούς όρους και 
περιορισμούς δόμησης: 

Εντός των ορίων του οικισμού και στις περιοχές επέ¬ 
κτασης ισχύουν οι γενικοί όροι δόμησης που προβλέπο- 
νται από το Π.Δ. 24.4.85 (ΦΕΚ 181 Δ/85) και τα τροποποι- 
ητικά αυτού Διατάγματα και αρτιότητα γηπέδου 500 τ.μ. 

III) Καθορίζουμε ως ειδικούς όρους δόμησης αυτούς 
που ορίζονται στην αριθ. Π 1139/89 απόφασή μας (καρ¬ 
τέλα 1 των αδιαφορών οικισμών επαρχίας Κραναίας). 

IV) Κατά τα λοιπά ισχύουν τα οριζόμενα στο Π.Δ/γματης 
24.4.85 (ΦΕΚ 181 Δ/85) και τα τροποποιητικά αυτού Δια¬ 
τάγματα. 

V) Για την εφαρμογή της παρούσας απόφασης δεν α¬ 
παιτείται δαπάνη σε βάρος του προϋπολογισμού της κοιν. 
Μεταξάτων σύμφωνα με τις διατάξεις του άρθρου 27 του 
Ν. 2081/92 (ΦΕΚ 154 Α/92). 

Η παρούσα απόφαση με το σχεδιάγραμμα επέκτασης 
οριοθέτησης του οικισμού και την επεξηγηματική έκθεση 
που τη συνοδεύουν θ’ αναρτηθεί με τη δημοσίευση στο 
ΦΕΚ, στη Δ/νση Πολ'μίας για ένα μήνα. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 3 Δεκεμβρίου 1998 

Ο Νομάρχης κ.α.α. 

ΘΕΟΔ. Α. ΓΑΛΙΑΤΣΑΤΟΣ 




ΕΘΝΙΚΟ ΤΥΠΟΓΡΑΦΕΙΟ 

Γ»ο τεχνικούς λόγους στο σχεόιόγρομμι 
ίγ'νρ θι»κριυ»ση κοτό ηοοοοτό <~£ % 

